ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ต้นกล้า
“คนจะเป็นใหญ่ต้องใจกล้า และเด็ดเดี่ยว”...l...ปัญหาว่าด้วยคดีของ “บันเทิง ตันติวิท” ประธานกรรมการ บริษัท ทุนธนชาต และกลุ่มบริษัท มาบุญครองพร็อพเพอร์ตี้ กับ “ศุภเดช พูนพิพัฒน์” ประธานเจ้าหน้าที่บริหารธนาคารธนชาต กำลังจะกลายเป็นหนังชีวิตที่สะท้อนถึงกรรมเก่าของ 2 ผู้ยิ่งใหญ่ในค่าย “บง.ธนชาติ” ที่อยู่ยั้งยืนยงมาจนบัดป่านนี้ 
ในขณะที่คู่แข่งพากันพ่ายศึกการเงินจนหมดสิ้น
...l...ทำนายทายทักไว้ตั้งแต่บัดนาว ไม่ช้าไม่นาน “เสี่ยบันเทิง” และ “คุณหนูศุภเดช” อนาคตที่จะโผล่หน้าค่าตาในฐานะหัวเรือใหญ่ทั้งในสถานะกรรมการ และผู้บริหารสถาบันการเงินที่เป็นธนาคารพาณิชย์น้องใหม่ใหญ่กว่าเดิมนับวันจะริบหรี่เต็มทนถ้าไม่ถอยออกด้วยการประกาศ “ลาออก”ในห้วงการประชุมผู้ถือหุ้นใหญ่ในเดือน เม.ย.นี้ ก็ยื้อออกไปได้ไม่เกินเดือน พ.ย.นี้ แหละขอรับ
...l...เพราะธนาคารพาณิชย์นั้นล่อแหลมเป็นอย่าง
ยิ่งในเรื่องของ "ความเชื่อมั่น" หากขาดซึ่งจุด
นี้แล้วไซร้ ต่อให้ฝีมือในการจัดการฉกาจแค่ไหน 
ขนาดใหญ่บะเริ่มเทิ่มยังงัยก็ไปไม่พ้น คนต้อง
แห่ถอนเงิน ลูกค้าไม่กล้าทำธุรกรรม ธุรกิจ
ธนาคารจึงมากด้วยธรรมาภิบาลและมีความรับผิด 
รับชอบมากกว่าธุรกิจปกติร้อยเท่าพันทวี
**บรรทัดฐานของนักการเมือง และนักธุรกิจทั่ว
ไป หากศาลชั้นต้นพิพากษาว่ามีความผิดในเรื่องใด
เรื่องหนึ่ง บุคคลนั้นก็ยังสามารถยืนโดดเด่น แอ่นกายสู้ 
เดินเชิดหน้าชูตาให้ปวงประชาระอาได้สบายสะดือจุ่น 
แต่ธนาคารพาณิชย์นั้นไม่ได้ นายแบงก์ใดโดนศาลตัดสินว่ามี ความผิดร่วมกันโกงเงินลูกค้า หรือทำธุรกรรมซ่อนเร้นกับลูกค้ามื้อใดอนาคตคนคนนั้นในวงการเงินการธนาคารหมดสิ้นทันที เพราะธุรกิจนี้พึ่งพาการกู้ยืมเงินคนอื่นมาทำมาหาได้ ออกดอกออกผล แล้วใช้ความรู้ความสามารถในการหากินจากส่วนต่างดอกเบี้ยเอา เมื่อผู้บริหารถูกศาลบอกว่าผิด ไม่ต้องใช้สิทธิอุทธรณ์ ฎีกา ชะตาของคุณในแวดวงวิชาชีพก็พังทลายหมดลงแล้ว เพียงแต่จะช้าจะนานเท่านั้น
เรื่องนี้โปรดจับตาดูกันต่อไปครับ
**กรณีของธนาคารทิสโก้ น้องใหม่ไฟแรงที่ขึ้นชื่อว่า
เป็นธนาคารขนาดเล็กแต่ธรรมมาภิบาลหรือความรับผิดรับชอบ
ใหญ่มากนั้นเขาทำให้เห็นมาแล้ว พอ "กรรมการผู้อำนวยการใหญ่"
โดนคดีศาลชั้นต้นพิพากษาว่ามีความผิดในคดีกู้ยืมปุ๊บ 
คณะกรรมการที่มี พิสิฏฐ์ ภัคเกษม เป็นประธาน ปลิว มังกรกนก 
เป็นรองประธานกรรมการ ก็มีมติปลด กรรมการผู้อำนวยการคน
ดังกล่าวทันที ทั้งๆที่ผู้บริหารคนนี้เป็น "มือ 2 รองจากปลิว" 
และมีสถานะเป็นถึงรองประธานกรรมการบริหารเหมือนกัน 
เพราะธนาคารแห่งนี้ตระหนักในเรื่องของความเชื่อมั่นของลูกค้า...
**ฟากธนาคารแห่งประเทศไทยก็เช่นกัน แม้ในเบื้องต้นการขาย
หุ้นธนาคารนครหลวงไทยจะเป็นการทำธุรกรรมกันคนละนิติบุคคล 
ตามที่ ผู้ช่วยผู้ว่าการ"ทองอุไร"อรรถาธิบาย แต่อย่าชะล่าใจเด็ดขาด 
เพราะคนที่ลงนามในสัญญา และโผล่หน้าโผล่ตาออกมาในการลงนามนั้น
เป็นคนที่ศาลตัดสินว่ามีความผิดในการบริหารจัดการกับเงินของลูกค้ามิใช่หรือ 
แล้วถ้ามันโยงใยกันแน่นหนาเช่นนั้น ธนาคารกลางในฐานะผู้กำกับดูแล
ระบบสถาบันการเงิน และเป็นถึงผู้ควบคุมกฎกติกาในเรื่องความรับผิดรับ
ชอบเหนือกว่าปกติของระบบสถาบันการเงิน จะคาบหอกดาบพระแสงอะไร
ออกมาอรรถาธิบายให้ประชาชนฟังได้รึ...เรื่องนี้บอกได้ว่าอันตรายต่อ
ทั้งคนเขียน และอันตรายต่อคนที่ปฏิบัติจริงๆ
** ข้อมูลของ "กรณ์ จาติกวณิช" รมว.คลัง ที่ออกมาปูดว่า มีรายงานว่า 
มีการทยอยถอนอายัดทรัพย์ส่วนที่เหลือจาก 4.6 หมื่นล้านบาท ตามคำพิพากษา
คดียึดทรัพย์ พ.ต.ท.ทักษิณ ชินวัตร อดีตนายกรัฐมนตรี จากบัญชีของตระกูลชินวัตร
โดยเป็นการถอนเงินสดออกจากธนาคารพาณิชย์ต่างๆ แห่งละ 10100 ล้านบาท 
สิริรวมกว่า 8001,000 ล้านบาทนั้นเห็นจะจริงแท้แน่แน เพระาที่ ธนาคารแห่งหนึ่ง
ที่บึ้มบ่อยกะ ธนาคารสีส้มนั้นมีการทะยอยเบิกกันสนุก
ว่าแต่ว่า กรณ์อยากรู้ผู้ซึ่งเป็นที่ปรึุกษาในการใช้ช่องว่างนี้หรือไม่ ให้เช็กไฟล์ตบินไปที่
ฮ่องกงของข้าราชการระดับซี 10 คนหนึ่งก็พอเห็นเค้าลาง
เพราะเธอกะสามีบินไปให้คำปรึกษากะอดีตภริยาของคุณทักษิณ ที่ปัจจุบันทำหน้าที่
"ทำสำรับกับข้าว" และ "จัดห่อของขวัญ"ไว้ให้กับคนไปเยี่ยมเยี่ยน
ให้ข้อเสนอแนะกันไม่หยุดหย่อน ของขวัญชิ้นใหญ่ อาหารเลิศรสหรือไม่ขึ้นอยู่กับ
ความสำคัญของชิ้นงาน...คริๆ
m